 Esta 8  Nụbọchị ahụ, Eze Ahazuirọs nyefere Esta nwunye ya ụlọ Heman, bụ onye na-ebuso ndị Juu iro; Mọdekaị wee bata nihu eze, nihi na Esta ekwuwo ihe jikọrọ ya na ya.Eze wee gbapụta mgbaaka ya e ji aka ihe akara bụ nke ọ napụtara Heman wee nye ya Mọdekaị; Esta wee mee Mọdekaị onyeisi ụlọ Heman.Esta kwukwara okwu ọzọ nihu eze ma daa nala nihu ya kwaa ákwá, rịọkwa amara ya ka o wezụga ihe ọjọọ nke Heman onye agbụrụ Egag nakwa nkata ọ kpara megide ndị Juu.Eze wee setịara Esta mkpanaka ọlaedo ya, Esta wee bilie gaa guzoro nihu eze.O wee sị: Ọ bụrụ na ọ dị eze mma, ọ bụrụkwa na ihe m masịrị eze, ọ bụrụkwa na nke a kwesịrị ekwesị nihu eze, ọ bụrụkwa na m dịkwa mma nanya ya, ka e dee ya ede iji kagbuo ihe ahụ e dere nakwụkwọ, bụ nkata ahụ Heman nwa Hamedeta, onye agbụrụ Egag, kpara, nke o dere iji bibie ndị Juu bi nógbè niile eze na-achị.Nihi na olee otú m ga-esi agbachi nkịtị nọrọ na-ekiri ọdachi ga-adakwasị ndị m, oleekwa otú m ga-esi agbachi nkịtị nọrọ na-ekiri mbibi a ga-ebibi ndị ikwu m?Eze Ahazuirọs wee gwa Esta nwunye ya na Mọdekaị bụ onye Juu, sị: Lee! Enyewo m Esta ụlọ Heman, ha akwụwala Heman nosisi, nihi na o setịrị aka ya megide ndị Juu.Unu onwe unu, deenụ ihe ọ bụla dị mma nanya unu maka ọdịmma ndị Juu naha eze, jirikwanụ mgbaaka eze ji aka ihe akara kaa ya akara; nihi na ọ gaghị ekwe omume imebi ihe ọ bụla e dere naha eze ma jiri mgbaaka eze ji aka ihe akara kaa ya akara.E wee kpọọ ndị odeakwụkwọ eze noge ahụ nọnwa nke atọ, ya bụ, nọnwa Saịvan, nabalị iri abụọ na atọ ya; e wee dee ihe niile Mọdekaị nyere ndị Juu na ndị setrap na ndị gọvanọ na ndị isi ógbè dị iche iche malite nIndia ruo Itiopia niwu, bụ ógbè dị otu narị na iri abụọ na asaa, degara ógbè nke ọ bụla notú ha si ede ihe, ndị nke ọ bụla kwa nasụsụ ha, degakwara ndị Juu otú ha si ede ihe nakwa nasụsụ ha.O wee dee ihe naha Eze Ahazuirọs, jirikwa mgbaaka eze e ji aka ihe akara kaa ya akara wee zipụ akwụkwọ ozi ahụ site naka ndị na-ebu ozi bụ ndị na-eji ịnyịnya aga ozi, ndị na-agba ịnyịnya ndị e ji aga ozi eze, bụ ụmụ nne ịnyịnya ndị na-awụ ọsọ,na eze nyere ndị Juu bi nobodo niile dị iche iche ikike izukọta ma zọọ mkpụrụ obi ha, ka ha bibie, gbuo ma laa ndị agha niile nke ndị ahụ na ógbè na-ebuso ha iro niyi, ma ụmụntakịrị ma ndị inyom, kwakọrọkwa ihe ha,nụbọchị ahụ, nógbè niile Eze Ahazuirọs na-achị, nabalị iri na atọ nọnwa iri na abụọ, ya bụ, nọnwa Eda.A ga-eme ka ihe ahụ e dere nakwụkwọ ahụ bụrụ iwu nógbè niile dị iche iche, kpọsaara ya ndị niile, na ndị Juu ga-ejikere nụbọchị a ịbọrọ onwe ha ọbọ nahụ ndị iro ha.Ndị ahụ na-ebu ozi, bụ ndị na-agba ịnyịnya e ji aga ozi eze, gawara ngwa ngwa nihi okwu eze; a kpọsakwara iwu ahụ na Shushan bụ obí eze.Ma Mọdekaị si nihu eze pụọ, yiri uwe onye eze nke na-acha anụnụ anụnụ, nke e jikwa ákwà linin mee, kpurukwa nnukwu okpueze ọlaedo, yirikwa uwe mgbokwasị e ji ákwà mara mma, ọbụna ákwà e sijiri odo odo mee. Obodo Shushan wee tisie mkpu ike, ṅụrịakwa ọṅụ.Ìhè bịaara ndị Juu, ha ṅụrịkwara ọṅụ, nweekwa aṅụrị na ùgwù.Nógbè niile dị iche iche na obodo niile dị iche iche ebe okwu eze na iwu ya ruru, ndị Juu nwere ọṅụ na obi ụtọ, ọ bụkwa ụbọchị oriri na ikpori ndụ; ọtụtụ nime ndị obodo ahụ na-ekwukwa na ha bụ ndị Juu, nihi na ụjọ ndị Juu jidere ha. 